
E-pasta nosaukums 
Par automatizētu UD datu apmaiņu  
E-pasta teksts
Labdien!  
Nacionālais veselības dienests (turpmāk – Dienests) informē, ka  veselības aprūpes pakalpojumu apmaksas norēķinu sistēmas "Vadības informācijas sistēma" (turpmāk – VIS) virza projektu “NVD Vadības informācijas sistēmas Datu ievades, izguves un apstrādes paņēmienu pilnveidošana (DIPAP)” (turpmāk – Projekts).   
Projekta rezultātā ārstniecības iestādēm tiks nodrošināta iespēja automatizēti nosūtīt uzskaites dokumentu datus par sniegtajiem veselības aprūpes pakalpojumiem uz VIS no ārstniecības iestādes informācijas sistēmas. Tas samazinās administratīvo slogu ārstniecības  iestādēm, tiks nodrošināta iespēja automatizēti izgūt uzskaites dokumentu aprēķinu rezultātus VIS, labot konstatētās kļūdas un automatizēti iesūtīt datus atkārtoti.  Savukārt tas ļaus izvairīties no situācijām, kad nepilnīgi vai neiesniegti dati var ietekmēt valsts apmaksāto pakalpojumu uzskaiti un finansējuma saņemšanu, tai skaitā nodrošinot to savlaicīgu iesniegšanu. 
Projekta ietvaros tiks izstrādāti datu apmaiņas servisi (REST API, JSON), kas nodrošinās datu nodošanu, atgriezenisko saiti par iesniegtajiem datiem, to labošanas un dzēšanas iespējas, kā arī klasifikatoru sinhronizāciju starp VIS un ārstniecības iestāžu informācijas sistēmām. 
Vairāk informācijas pieejama Dienesta  tīmekļvietnē, apmeklējot sadaļas:   
"Profesionāļiem" > "Vadības informācijas sistēma" > "Informācija ārstniecības iestāžu un aptieku informācijas sistēmu izstrādātajiem". 
Dienests aicina sazināties ar savas iestādes informācijas sistēmas uzturētāju, lai uzzinātu par risinājuma ieviešanas gaitu. Savukārt uzturētāji tiks informēti par ieviešanas norisi, datu apmaiņas kārtību un nepieciešamajiem sagatavošanās darbiem ārstniecības iestāžu informācijas sistēmu integrācijai ar VIS. 
Pateicamies par līdzšinējo sadarbību un atsaucību, kā arī aicinām ārstniecības iestādes izmantot šo risinājumu, lai nodrošinātu efektīvāku, automatizētu un kvalitatīvāku datu apmaiņu ar VIS. Aicinām sekot turpmākajai informācijai par Projekta ieviešanu Dienesta tīmekļvietnē.

